
A kutyás tevékenységek vizsgálata az óvodában

A kutatás során a kutyás tevékenységeket vizsgáltuk meg különböző óvodákban. A kutatás célja a kutyás tevékenységek intézményi lehetőségeinek feltárása, valamint magának a kutyás tevékenység felépítésével való ismerkedés. Továbbá a gyerekek életében való hatásokra kerestük a válaszokat.

A kutatásban mint kvantitatív, mint kvalitatív módszert is alkalmaztunk. Kutyaterápiás szakemberekkel készítettünk interjút, majd egy óvodában megfigyeléseket végeztünk, végül pedig kérdőívet töltöttünk ki szülőkkel és óvodapedagógusokkal. A kérdések során voltak azonos kérdések is a szülők és az óvodapedagógusok számára, hogy össze tudjuk hasonlítani a véleményüket.

Az eredmények azt tükrözik, hogy bármilyen intézményben alkalmazható a kutyás tevékenység. A kutyás tevékenységeken részt vevő gyermekek könnyen létesítenek kapcsolatokat, együttműködőek. Megfigyelhető, hogy az óvodapedagógusok nem szoktak jelen lenni a kutyás tevékenységeken.

A kutatást azért tartottuk fontosnak, mert egyre kevesebb gyermek lép interakcióba állatokkal a mindennapok során. Illetve a korai életévek tapasztalatai meghatározóak lehetnek a későbbi életre.



